CELEX: 32022D0679
Language: et
Date: 2022-01-19 00:00:00
Title: Komisjoni rakendusotsus (EL) 2022/679, 19. jaanuar 2022, millega kehtestatakse Euroopa Parlamendi ja nõukogu direktiiviga (EL) 2020/2184 ette nähtud jälgimisnimekiri olmevees muret tekitavate ainete ja ühendite kohta (teatavaks tehtud numbri C(2022) 142 all) (EMPs kohaldatav tekst)

27.4.2022   
               
               
                  ET
               
               
                  Euroopa Liidu Teataja
               
               
                  L 124/41
               
            
         KOMISJONI RAKENDUSOTSUS (EL) 2022/679,
         19. jaanuar 2022,
         millega kehtestatakse Euroopa Parlamendi ja nõukogu direktiiviga (EL) 2020/2184 ette nähtud jälgimisnimekiri olmevees muret tekitavate ainete ja ühendite kohta
         
            
               (teatavaks tehtud numbri C(2022) 142 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2020. aasta direktiivi (EL) 2020/2184 olmevee kvaliteedi kohta, (1) eriti selle artikli 13 lõike 8 esimest lõiku,
         ning arvestades järgmist:
         
                     (1)
                  
                  
                     Direktiiviga (EL) 2020/2184 on ette nähtud kehtestada jälgimisnimekiri, milles käsitletakse üldsusele või teadusringkonnale terviseohutuse seisukohast muret tekitavaid aineid ja ühendeid olmevees (edaspidi „jälgimisnimekiri“). Jälgimisnimekirjas tuleb esitada iga aine ja ühendi jaoks suunisväärtus ja vajaduse korral võimalik analüüsimeetod, millega ei kaasne ülemääraseid kulusid.
                  
               
                     (2)
                  
                  
                     Direktiivi (EL) 2020/2184 artikli 13 lõike 8 kohaselt tuleb esimesse jälgimisnimekirja kanda 17-β-östradiool ja nonüülfenool, kuna need ained on endokriinseid häireid põhjustavate omadustega ja kujutavad ohtu inimeste tervisele. Lähtuvalt Maailma Terviseorganisatsiooni viimastest joogivee parameetreid käsitlevatest soovitustest (2) tuleks käesoleva rakendusotsusega kehtestada nonüülfenooli puhul suunisväärtuseks 300 ng/l ja 17-β-östradiooli puhul 1 ng/l.
                  
               
                     (3)
                  
                  
                     17-β-östradiooli ja nonüülfenooli jaoks on sätestatud määramispiirid komisjoni direktiivis 2009/90/EÜ (3) määratletud tähenduses ning need võimaldavad suunisväärtuste mõõtmist vastuvõetava täpsusega ja ilma liigsete kuludeta.
                  
               
                     (4)
                  
                  
                     Käesoleva otsusega ettenähtud meetmed on kooskõlas direktiivi (EL) 2020/2184 artikli 22 lõikes 1 osutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi (EL) 2020/2184 artikli 13 lõikes 8 osutatud jälgimisnimekiri olmevees muret tekitavate ainete ja ühendite kohta on esitatud käesoleva otsuse lisas.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 19. jaanuar 2022
            
               
                  Komisjoni nimel
               
               
                  komisjoni liige
               
               Virginijus SINKEVIČIUS
            
         
         
            (1)  ELT L 435, 23.12.2020, lk 1.
         
            (2)  World Health Organization Recommendations of 11 September 2017„Drinking Water Parameter Cooperation Project Support to the revision of Annex I Council Directive 98/83/EC on the quality of water intended for human consumption (Drinking Water Directive)“ (Maailma Terviseorganisatsiooni 11. septembri 2017. aasta soovitused „Joogivee parameetrite alane koostööprojekt: nõukogu direktiivi 98/83/EÜ (olmevee kvaliteedi kohta (joogivee direktiiv)) I lisa läbivaatamise toetamine“)-https://ec.europa.eu/environment/water/water-drink/pdf/WHO_parameter_report.pdf
         
            (3)  Komisjoni 31. juuli 2009. aasta direktiiv 2009/90/EÜ, millega sätestatakse vastavalt Euroopa Parlamendi ja nõukogu direktiivile 2000/60/EÜ vee seisundi keemilise analüüsi ja seire tehnilised näitajad (ELT L 201, 1.8.2009, lk 36).
      
      
         
            LISA
            OLMEVEES MURET TEKITAVATE AINETE JA ÜHENDITE JÄLGIMISNIMEKIRI
            
                        
                           Aine/ainerühma või ühendi/ühendirühma nimetus
                        
                     
                     
                        
                           CASi number
                        
                     
                     
                        
                           ELi number
                        
                     
                     
                        
                           Suunisväärtus (ng/l)
                        
                     
                     
                        
                           Määramispiir
                            (1)
                           (ng/l)
                        
                     
                     
                        
                           Võimalik analüüsimeetod
                        
                     
                  
                        17-β-östradiool
                     
                     
                        50–28-2
                     
                     
                        200–023-8
                     
                     
                        1 
                     
                     
                        ≤ 1 
                     
                     
                        –
                     
                  
                        Nonüülfenool (2)
                        
                     
                     
                        84852-15–3
                     
                     
                        284–325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Määramispiir direktiivi 2009/90EÜ artikli 2 punktis 2 määratletud tähenduses.
            
               (2)  Need ained olid varem CASi numbrite 25154-52–3 ja 104–40-5 all.